Eryx (mytológia)

Eryx (, ) je v gréckej mytológii syn boha Poseidóna (alebo Argonauta BoutaDiodoros, Bibliotheca historia, 4,83,1.) a bohyne Afrodity.Apollodoros, Bibliotheca, 2,5,10. 

Eryx bol kráľom v meste Sikania na západnom pobreží Sicílie.Pausanias, Periégésis tés Hellados, 8,24,2. Keď sa Héraklovi zatúlala krava z ukradnutého Géryónovho stáda, ktoré mal priviesť na príkaz mykenského kráľa Eurasthea z konca sveta do Mykén, Eryx sa mu ju pokúsil ukradnúť. Táto trúfalosť sa mu však stala osudnou, lebo Herakles ho dolapil a v zápase ho potom uškrtil. 

Po kráľovi Erykovi bolo na Sicílii pomenované mesto Eryx (dnes Erice) a neďaleký vrch.

Podľa starovekého historika Thukydida mesto Eryx založili Elymovia, ktorí po dobytí Tróje ušli pred Achájcami na Sicíliu.

 Referencie a bibliografia 

Kategória:Postavy gréckej mytológie